El camp de Los Silos acull la presentació de l’Escola del Burjassot CF
2025-07-24

El club Degà de la Comunitat Valenciana, el Burjassot CF, presentava ahir als components de la seua escola en un acte senzill però alhora molt important per a tots els que componen els 21 equips de la mateixa. Un acte al qual no van faltar, a més del president de l’entitat, Juanjo Huesca que va conduir la presentació, l’alcalde de Burjassot, Rafa García i el regidor d’Esports, Manuel Pérez Menero, a més de diferents representants de la Corporació municipal.

Tots els equips van saltar a la gespa del camp de Los Silos i van ser aplaudits pels seus familiars i amics que, des de la graderia del camp, els animaven. Especialment als querubins, els més xicotets de l’escola que van arribar els últims al camp, després de la presentació de l’equip femení.

L’acte va finalitzar amb un ramillet de focs artificials, gràcies a la Penya El Coet de Burjassot, i amb el repartiment de berenar i d’un petit detall als jugadors i jugadores del club que sumen més de 250.